תקנות ההוצאה לפועל (טיוב נתונים שגויים)

{{ח:התחלה}}
{{ח:כותרת|תקנות ההוצאה לפועל (טיוב נתונים שגויים), התשע״ג–2013}}

{{ח:פתיח-התחלה}}
{{ח:תיבה|ק״ת תשע״ג, 1434|תקנות ההוצאה לפועל (טיוב נתונים שגויים)|https://olaw.org.il/takanot/takanot-7264.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק ההוצאה לפועל#סעיף 88|סעיף 88}} {{ח:חיצוני|חוק ההוצאה לפועל|לחוק ההוצאה לפועל, התשכ״ז–1967}} (להלן – החוק), אני מתקינה תקנות אלה:
{{ח:סוגר}}
{{ח:מפריד}}

{{ח:סעיף|1|הגדרה {{ח:הערה|[צ״ל: הגדרות]}}}}
{{ח:ת}} בתקנות אלה –
{{ח:ת|סוג=הגדרה}} ”אסמכתה“ – כמפורט להלן:
{{ח:תתת|(1)}} לעניין תיק לביצוע פסק דין: פסק דין או כתב בי־דין הנושא את פרטיו הנכונים של החייב או בקשה בתיק שהגיש החייב;
{{ח:תתת|(2)}} לעניין תיק לביצוע שטר: העתק השטר הנושא את פרטי החייב, או אישור בדבר פרטי החייב כהגדרתו {{ח:חיצוני|תקנות ההוצאה לפועל|בתקנות ההוצאה לפועל, התש״ם–1979}} (להלן – תקנות ההוצאה לפועל), אם מדובר במסב או מושך שטר שפרטיו אינם מוטבעים על השטר;
{{ח:תתת|(3)}} לעניין תיק לביצוע תובענה – לגבי חייב יחיד, אישור ממרשם האוכלוסין ולגבי חייב שאינו יחיד – אישור מעודכן לשלושה חודשים אחרונים, בדבר שם החייב, מענו והמספר המזהה שלו מאת הגורם הנוגע לעניין כמפורט {{ח:חיצוני|תקנות ההוצאה לפועל#תוספת 2|בתוספת השנייה לתקנות ההוצאה לפועל}};
{{ח:תתת|(4)}} לעניין תיק לביצוע משכון או משכנתה – מסמכי המשכון או המשכנתה;
{{ח:ת|סוג=הגדרה}} ”פרטי זיהוי שגויים“ – כל אחד מאלה:
{{ח:תתת|(1)}} לגבי חייב או זוכה יחיד הרשום במרשם האוכלוסין – אי־התאמה בין שם פרטי, שם משפחה או מספר זיהוי כפי שהם מופיעים במרשם האוכלוסין;
{{ח:תתת|(2)}} לגבי חייב או זוכה שאינו יחיד, אי־התאמה בין השם והמספר המזהה כפי שהם מופיעים במרשם הנוגע לעניין והמפורט {{ח:חיצוני|תקנות ההוצאה לפועל#תוספת 2|בתוספת השנייה לתקנות ההוצאה לפועל}}.

{{ח:סעיף|2|משלוח הודעה לזוכה בדבר פרטי זיהוי שגויים}}
{{ח:ת}} היו פרטי החייב בתיק שגויים ישלח מנהל מערכת ההוצאה לפועל הודעה לזוכה או לבא כוחו אם היה מיוצג, ולפיה פרטי החייב בתיק שגויים ועל הזוכה להגיש בתוך 45 ימים ממשלוח ההודעה, בקשה לתיקון פרטי החייב.

{{ח:סעיף|3|הגשת בקשה לתיקון פרטי זיהוי שגויים}}
{{ח:ת}} זוכה המגיש בקשה לתיקון פרטי חייב יציין בבקשה את פרטיו הנכונים של החייב ויצרף לבקשה אסמכתה ביחס לפרטי החייב.

{{ח:סעיף|4|תיקון פרטים שגויים}}
{{ח:תת|(א)}} מנהל לשכת ההוצאה לפועל ששוכנע על יסוד הבקשה שהגיש הזוכה והאסמכתאות שצורפו לה כי ניתן לתקן את פרטי החייב כמבוקש בבקשה, יתקן את פרטי החייב.
{{ח:תת|(ב)}} סבר מנהל הלשכה כי אין די בבקשה ובאסמכתאות שצורפו לה כדי לאפשר את תיקון פרטי החייב יעביר הבקשה להחלטת הרשם.
{{ח:תת|(ג)}} הרשם רשאי לתת הוראות נוספות לזוכה וכן רשאי להורות כי יש לדחות את הבקשה.

{{ח:סעיף|5|סגירת תיקים}}
{{ח:ת}} לא הגיש הזוכה בקשה לתיקון פרטי הזיהוי השגויים או שהרשם דחה את הבקשה לתיקון פרטי הזיהוי השגויים כאמור {{ח:פנימי|סעיף 3|בתקנה 3}} יחולו ההוראות האלה:
{{ח:תת|(1)}} אם החייב שפרטי הזיהוי שלו שגויים הוא החייב היחיד שנגדו מנוהל תיק, ייסגר התיק;
{{ח:תת|(2)}} אם בתיק כמה חייבים, יימחקו מהתיק החייבים שפרטי הזיהוי שלהם שגויים ויבוטלו ההליכים נגדם.

{{ח:סעיף|6|שמירת זכויות}}
{{ח:ת}} זוכה רשאי להגיש לרשם ההוצאה לפועל בקשה לפתיחה מחדש של תיק סגור או לביטול מחיקת שמו של חייב שנמחק ובלבד שצירף לבקשתו אסמכתה ביחס לפרטי הזיהוי של החייבים; רשם ההוצאה לפועל רשאי לתת הוראות לעניין חידוש ההליכים בתיק; הוראת {{ח:חיצוני|תקנות ההוצאה לפועל#סעיף 12|תקנה 12(ז) לתקנות ההוצאה לפועל}} לא תחול אך הרשם יהיה רשאי להתנות את פתיחת התיק הסגור במשלוח הודעה בדואר רשום לחייב או במשלוח אזהרה, בהתאם לנסיבות העניין שלפניו; אם בוער התיק יפעל הזוכה כאמור {{ח:חיצוני|תקנות ההוצאה לפועל#סעיף 126|בתקנה 126(ד)(4) לתקנות ההוצאה לפועל}}.

{{ח:סעיף|7|פרטי זיהוי שגויים של זוכה}}
{{ח:תת|(א)}} היו פרטי זוכה שאינו יחיד (להלן – הזוכה) שגויים ומצא מנהל לשכת ההוצאה לפועל כי ניתן באמצעות שמו של זוכה שאינו יחיד לזהות את המספר המזהה שלו כפי שהוא מופיע במרשם המנוהל לפי דין, רשאי הוא להורות על תיקון מספר המזהה בהתאם גם בלא בקשת הזוכה; הודעה על כך תישלח לזוכה.
{{ח:תת|(ב)}} מצא מנהל לשכת ההוצאה לפועל כי פרטי הזוכה שגויים ואין בידו לתקנם, ישלח מנהל מערכת ההוצאה לפועל הודעה לזוכה או לבא כוחו אם היה מיוצג, ולפיה פרטי הזוכה בתיק שגויים ועל הזוכה להגיש בתוך 45 ימים ממשלוח ההודעה בקשה לתיקון פרטים.
{{ח:תת|(ג)}} זוכה המגיש בקשה לתיקון פרטים, יציין את פרטיו הנכונים ויצרף לבקשה אישור מעודכן לשלושה חודשים אחרונים בדבר שמו והמספר המזהה שלו מאת הגורם הנוגע לעניין כמפורט {{ח:חיצוני|תקנות ההוצאה לפועל#תוספת 2|בתוספת השנייה לתקנות ההוצאה לפועל}}.
{{ח:תת|(ד)}} מנהל לשכת ההוצאה לפועל ששוכנע על יסוד הבקשה שהגיש הזוכה והאישורים שצורפו כי ניתן לתקן את פרטי הזוכה כמבוקש בבקשה, יתקן את פרטי הזוכה.
{{ח:תת|(ה)}} סבר מנהל הלשכה כי אין די בבקשה ובאסמכתאות שצורפו לה כדי לאפשר תיקון פרטי הזוכה יעביר את הבקשה להחלטת הרשם.
{{ח:תת|(ו)}} הרשם רשאי לתת הוראות נוספות לזוכה וכן הוא רשאי להורות כי יש לדחות את הבקשה.
{{ח:תת|(ז)}} לא הוגשה בקשה לתיקון פרטי הזוכה, יעוכבו הליכי ההוצאה לפועל.

{{ח:סעיף|8|תחילה}}
{{ח:ת}} תחילתן של תקנות אלה 30 ימים מיום פרסומן.

{{ח:חתימות|כ״א בסיוון התשע״ג (30 במאי 2013)}}
* '''ציפי לבני'''
שרת המשפטים
{{ח:סוגר}}
{{ח:סוף}}
[[קטגוריה:בוט חוקים]]